बड़े बेटे ने कहा- कर्ज से परेशान होकर ही पिता ने की आत्महत्या
गुरुर ब्लाॅक के बालोदगहन के किसान चरण नेताम का शव 24 दिसंबर को गांव के श्मशान घाट के पास जंगल में फांसी पर लटका मिला। इस मौत को किसान के बड़े बेटे हेमंत नेताम ने कर्ज से परेशान होकर उठाया गया कदम बताया है। वहीं छोटे बेटे मनोज नेताम जिनके साथ पिता रहते थे, उनका कहना है कि उन्हें कर्ज के बारे में कभी नहीं बताया गया। मनोज ने इस बात का भी खुलासा किया कि उनके पिता दस दिन से लापता था। 14 दिसंबर को वे घर से बिना बताए निकले थे। जो वापस नहीं आए। 24 दिसंबर को उनकी मौत की खबर आई।
हेमंत ने बताया कि सोसायटी या बैंक में कर्ज है या नहीं, इसके बारे में उन्हें नहीं पता। लेकिन कृषि केंद्रों व समिति को मिलाकर करीब 45 हजार का कर्ज था। जिसमें भवानी कृषि केंद्र पुरुर में 10 हजार, दीपिका कृषि केंद्र पुरुर में 6 हजार, गांव के महिला आदिवासी समिति से 20 हजार, बूढ़ादेव समिति से 3 हजार, सामाजिक मद से 6 हजार, 56 क्विं. धान, शीतला समिति से 80 किलो धान उधार पर लिया गया था।
शराब का आदी था, घटना स्थल से मिली थी शराब
सरपंच गिरधारी लाल यादव का कहना है कि मृतक शराब का आदी था। आत्महत्या किस कारण से की ये नहीं कह सकते लेकिन घटना स्थल पर एक पौवा शराब रखा हुआ था।
बेटी के यहां से घर जाने के लिए निकले थे मृतक
मृतक की बेटी लता मंडावी ने बताया कि उनके पिता 16 दिसंबर को आए थे। 18 दिसंबर को घर जा रहा हूं कहकर निकले। बेटी ने समझा कि पिता घर बालोदगहन आ गए होंगे। लेकिन वे घर नहीं पहंचे।
जानिए क्या कहते हैं मृतक के परिजन
आत्महत्या का कारण अभी अज्ञात है। मामले की जांच चल रही है। पीके पाठक, टीआई, गुरुर
धान का उत्पादन कम होने के कारण जताते थे चिंता
मृतक की प|ी राधा बाई नेताम ने कहा कि दो एकड़ में धान बोए थे। उत्पादन कम हुआ था। कभी कभी कहते थे कि कैसे कर्ज चुकाएंगे। मुझे कहते थे कि चिंता मत कर कर्ज मुझे चुकाना है। मैं सब चूका दूंगा।
परिवार के िकसी भी सदस्यों से कोई विवाद नहीं
मृतक की छोटी बहू शांति बाई ने कहा कि घर में किसी तरह का कोई विवाद नहीं था। हमे कभी कर्ज के बारे में नहीं बताया। किसी तरह की चर्चा नहीं हुई थी। कुछ समझ में नहीं आया कि उन्होंने ये कदम क्यों उठाया।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva